Metiltestosterona

Metiltestosterona konposatu organikoa da, C20H30O2 formula duena, esteroide anabolikoen familiakoa. Solido kristalino zuria da. Disolbagarria da alkoholetan eta etil eterretan.

Metiltestosterona botika gisa baliatzen da. Espainian eta Frantzian ez da merkaturatzen.

 Sintesia 
Metiltestosteronaren sintesia deshidroepiandrosteronatik abiatzen da beheko eskemaren arabera.

537x537px|Methyltestosterone synthesis

 Erabilera 
Metiltestosterona gizasemeen pubertaroko testosterona-maila txikiak eta zakilaren erekzio-arazoak tratatzeko eta emakumeen menopausiaren sintomak eta bularreko minbizia tratatzeko usatzen da. Pilula gisa hartzen da.

Halaber, kirolariek errendimendua hobetzeko baliatzen dute, kulturismoan eta pisu-altxaketan esaterako. Dopin gisa kontsideratzen da.

 Albo-ondorioak 
Metiltestosteronarekin lotu diren albo-ondorioak hauek dira: aknea, edema, seborrea, hirsutismoa, ahotsaren sakontzea, maskulinizazioa, bularreko mina, hilekoaren asaldurak, barrabilen atrofia, klitoria handitzea, zakila handitzea, agresibitatea emendatzea eta hepatotoxikotasuna, besteak beste.

 Erreferentziak